Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, adinekoen eta desgaitasuna duten pertsonen egoitzetako bisitak eta irteerak eteteko aukerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak honako galdera hau aurkezten du, Eskubide Sozialetako kontseilariak hurrengo Osoko Bilkuran ahoz erantzun dezan:

Eskubide Sozialetako Departamentuak gogoan al darabil adinekoen eta desgaitasuna duten pertsonen egoitzetako bisitak eta irteerak eteteko aukerarik, neurri hori erabaki baitzen Osasuneko kontseilariak urriaren 21ean emandako 57/2020 Foru Aginduaren bidez?

Iruñean, 2020ko urriaren 29an

Foru parlamentaria: Marta Álvarez Alonso